**Kravspecifikation til anskaffelse af it-system til understøttelse af ISO27001/GDPR**

1. **Krav**

**1.1. Beskrivelse af anskaffelsen**

Forsvarsministeriets koncern ønsker at indkøbe et it-system til etablering, styring og monitorering af efterlevelse af ISO27001 og GDPR i de enkelte myndigheder og styrelser.

Der er 20.000 medarbejdere i Forsvarsministeriets koncern og it-systemet skal kunne skaleres til en organisation af Forsvarets størrelse. Hver myndighed med behov for at etablere et ISMS, skal have mulighed for at få etableret sin egen instans af it-systemet. Det må påregnes, at der potentielt kan blive behov for op til 50 ISMS’er. Enkelte ISMS’er omfatter over 1000 medarbejdere, mens øvrige mindre ISMS’er omfatter omkring 100 medarbejdere.

IT-systemet skal understøtte implementeringen og driften af ISO27001 og GPDR og det er derfor essentielt, at værktøjet er let og intuitivt at bruge og de administrative brugere skal være i stand til at etablere et ISMS i deres egen myndighed med afsæt i det understøttende it-system.

**1.2. Beskrivelse af kravspecifikation**

Kravspecifikationen, jf. afsnit 1.4, beskriver samtlige krav til anskaffelsen og består af seks kolonner med følgende informationer:

|  |  |
| --- | --- |
| "Nr." | Identifikationsnummer |
| "Krav" | Beskrivelse af kravet |
| "Kategori" | Kravets kategori som nærmere beskrevet i afsnit 1.3 |
| "FMI bemærkninger" | Eventuelle FMI bemærkninger til kravet |
| "Krav opfyldt" | Tilbudsgivers tilsagn om, hvorvidt kravet er opfyldt eller ej |
| "Tilbudsgivers kommentarer" | Tilbudsgivers eventuelle kommentarer |

**1.3. Kategori**

Alle krav er SKAL-krav og skal således opfyldes af tilbudsgiver i sin besvarelse (tilbud). Hvis blot et enkelt SKAL-krav ikke er opfyldt, vil FMI se bort fra tilbudsgivers tilbud.

**1.4 Kravspecifikation**

|  |  |  |  |  |
| --- | --- | --- | --- | --- |
| **Nr.** | **Krav** | **Kategori** | **FMI bemærkninger** | **Udfyldes af tilbudsgiver** |
| **Krav opfyldt (sæt ét X)** | **Tilbudsgivers kommentarer** |
| **Ja** | **Nej** |
| **1** | Gældende GDPR–lovgivning og forordning, samt ISO27001 eller tilsvarende skal være integreret i den tilbudte Løsning. | SKAL |  |  |  |  |
| **2** | Leverandøren skal sikre, at Løsningen i hele aftalens løbetid er opdateret i forhold til gældende GDPR-lovgivning og -forordning, samt ISO27001 eller tilsvarende. | SKAL |  |  |  |  |
| **3** | Løsningen skal tilbyde prædefinerede dokumentskabeloner, der understøtter gældende ISO27001-standard eller tilsvarende. | SKAL |  |  |  |  |
| **4** | Der skal tilbydes en dansksproget brugervejledning til Kundens superbrugere. | SKAL |  |  |  |  |
| **5** | Kundens Løsning skal danne og vise ledelsesinformationer over f. eks. risici. Det skal være muligt at angive, hvilken information, der skal indgå i ledelsesinformationen. | SKAL |  |  |  |  |
| **6** | Det skal i Løsningen være muligt at udskrive rapporter på baggrund af ledelsesinformationen. | SKAL |  |  |  |  |
| **7** | Løsningen skal kunne styre krav, tiltag, kontroller og opfølgning i forhold til ISO27001 eller tilsvarende. | SKAL |  |  |  |  |
| **8** | Løsningen skal målrettet udvalgte brugergrupper kunne anvendes i forbindelse med awareness-kampagner, til quiz og kvittering for dokumentlæsning. | SKAL |  |  |  |  |
| **9** | Løsningen skal understøtte udtræk af statistik på resultater af awareness-kampagner. | SKAL |  |  |  |  |
| **10** | Beredskabsplaner skal kunne styres via Løsningen. | SKAL |  |  |  |  |
| **11** | Der skal tilbydes en prædefineret skabelon for en beredskabsplan indeholdt i Løsningen. | SKAL |  |  |  |  |
| **12** | Risikostyring i forhold til ISO27001 eller tilsvarende skal kunne foretages i Løsningen. | SKAL |  |  |  |  |
| **13** | Løsningen skal indeholde et prædefineret trusselskatalog til brug for risikovurdering. | SKAL |  |  |  |  |
| **14** | Løsningen skal understøtte mapning mellem forskellige ISO-standarder, eller de i øvrigt anvendte tilsvarende standarder. | SKAL |  |  |  |  |
| **15** | Løsningen skal understøtte udarbejdelse og udskrivning af en Statement of Applicability (SoA). | SKAL |  |  |  |  |
| **16** | Implementering af Løsningen i Kundens it-miljø må ikke forudsætte en installation på Kundens klienters arbejdsstationer. | SKAL |  |  |  |  |
| **17** | Løsningen skal understøtte identifikation af brugerne ud fra deres brugerID i Kundens Active Directory. | SKAL |  |  |  |  |
| **18** | Der skal i alle tilfælde kunne autentificeres op imod Active Directory fastsat af Kunden. | SKAL |  |  |  |  |
| **19** | Løsningen skal leveres med standardroller der kan tilknyttes Kundens AD-grupper, der understøtter daglig brug og administration af Løsningen. | SKAL |  |  |  |  |
| **20** | Løsningen skal understøtte granuleret adgangstildeling, afhængigt af Brugerens rolle og den funktion i Løsningen brugeren skal tilgå. | SKAL |  |  |  |  |
| **21** | Det skal i Løsningen være muligt at vedligeholde et informationssikkerhedssårshjul og få genereret automatiske påmindelser, når forskellige opgaver skal løses. | SKAL |  |  |  |  |
| **22** | Løsningen skal tilbyde en webbaseret frontend, som f. eks. viser underskriftskampagner, quizzer og præsentation af politikker. | SKAL |  |  |  |  |
| **23** | Kunden skal kunne tilpasse indhold af Løsningens forskellige moduler i forhold til, hvad der vises på Løsningens webbaserede frontend/site. | SKAL |  |  |  |  |
| **24** | Løsningens brugergrænseflade skal være dansksproget. | SKAL |  |  |  |  |
| **25** | Leverandøren skal tilbyde mindst en gang årligt at faciliteter erfa-grupper eller anden erfaringsudveksling mellem brugere af Løsningen. | SKAL |  |  |  |  |
| **26** | Leverandøren skal tilbyde support pr. telefon indenfor Kundens almindelig arbejdstid: mandag-tirsdag: 08.00-16.00 og onsdag-fredag: 08.00-15.00. | SKAL |  |  |  |  |
| **27** | Leverandørens brugersupport skal foregå på dansk. | SKAL |  |  |  |  |
| **28** | Leverandøren skal tilbyde konsulentassistance til implementering af Løsningen. | SKAL |  |  |  |  |
| **29** | Leverandøren skal som en del af tilbuddet fremsende et omkostningsestimat for de samlede ydelser, herunder, men ikke begrænset til:* Licenser
* Support
* Vedligehold
* Etablering og implementering
* Datakonvertering og - overførsel
 | SKAL |  |  |  |  |
| **30** | Leverandørens konsulenter skal have erfaring med implementering af ISO27001 eller tilsvarende i offentlige myndigheder. | SKAL |  |  |  |  |
| **31** | Kunden skal senest 30 kalenderdage efter frigivelse have adgang og rettigheder til de nyeste versioner af løsningen, herunder hotfixes, opdateringer og tilsvarende. | SKAL |  |  |  |  |
| **32** | Løsningen skal kunne anvendes på Forsvarets IT-infrastruktur, herunder det lukkede netværk: Forsvarets Integrerede Informatik Netværk (FIIN). | SKAL |  |  |  |  |
| **33** | Løsningen skal kunne installeres på en Microsoft Server 2016.2, og skal kunne opdateres i takt med Microsofts udgivelse af nye versioner. | SKAL |  |  |  |  |
| **34** | Løsningen skal være baseret på en åben webstandard og understøtte afvikling på Windows 7 og Windows 10, og skal kunne opdateres i takt med Microsofts udgivelse af nye versioner. | SKAL |  |  |  |  |
| **35**  | Databasen skal være en Microsoft SQL 2012, og skal kunne opdateres i takt med Microsofts udgivelse af nye versioner. | SKAL |  |  |  |  |
| **36** | Løsningen skal understøtte afvikling på Microsoft Exchange 2010 og Microsoft Internet Explorer 11, og skal kunne opdateres i takt med Microsofts udgivelse af nye versioner. | SKAL |  |  |  |  |
| **37** | Leverandøren skal tilbyde uddannelsesforløb for Kundens brugere i brug af Løsningens funktionalitet og moduler. | SKAL |  |  |  |  |
| **38** | Leverandørens personel i tilknytning til den tilbudte Løsning skal kunne sikkerhedsgodkendes i henhold til krav i FKOBST 358-1 til personel med administrativ adgang til klassificerede systemer. | SKAL |  |  |  |  |
| **39** | Aftalen skal være gældende for 12 måneder med option for forlængelse 3 gange 12 måneder.  | SKAL |  |  |  |  |
| **40** | Kundens udnyttelse af en eller flere optioner om forlængelse af aftalen skal træde i kraft ved skriftlig tilkendegivelse herom til Leverandøren senest 30 kalenderdage før det pågældende aftaleudløb. | SKAL |  |  |  |  |